**Оқу -ісінің меңгерушісі: Қырқынбаева Л.С**

**Күні: 25.02.2019ж.**

**Пәні: Қазақ тілі факултатив**

**Сыныбы: 4 «ә»**

**Мүғалімі: Мамбетиярова Б.Ү**

**Сабақтың тақырыбы: Қосарлама қос сөздер**

**Сабақтың мақсаты:**

**Білімділік:**оқушыларға қос сөздер, оның ішіндегі қосарлама қос сөздердің жасалу жолдары мен ерекшеліктерін жетік меңгерту;

**Дамытушылық**: оқушылардың күрделі сөздер туралы алған білімдерін , есте сақтау, көру жадыларын және шығармашылық қабілеттерін дамыту, ізденушілік, шапшаң ойлаушылық қабілеттерін арттыру.

**Тәрбиелік:** оқушыларды сыйластыққа, ұлттық құндылықтарды құрметтеуге,Ұлттық нышандарды дәріптеуге тәрбиелеу, бірін-бірі бағалай білуге үйрету..

**Сабақтың түрі:** жаңа білімді меңгеру
**Сабақтың өту әдісі:** тірек сызба, түсіндіру, тапсырмалар беру, сұрақ-жауап.
**Сабақ көрнекілігі:** Слайд тақта, оқу – құралдары т.б

**І.Ұйымдастыру кезеңі**.

1.Сәлемдесу.

2.Оқушылардың назарын тақтаға аудару

**ІІ.Үй тапсырмасын сұрау.** Үйден орындап келген тапсырмалары бойынша талдау, тексеру жұмыстары жүргізіледі. Қос сөздер туралы алған білімдері тексеріледі. Оқушылар бір-біріне сұрақ қояды. Өткен тақырып бойынша.

**ІІІ.Жаңа тақырып.** **Қосарлама қос сөздер**

Сөздердің қосарланып немесе қайталанып келуінен жасалатын күрделі сөздер **қос сөздер** деп аталады. Қос сөздер қайталама қос сөздер және қосарлама қос сөздер болып бөлінеді.

**Жаңа сабақ. «Қосарлама қос сөздер».**Тақтадан осы суреттерді көрсетемін. Оқушылар ойланып, жаңа тақырыпты өздері ашады.

 --------------

Құлын-тай

 бала-шаға

-------  Үйрек-қаз

------- 
құрт-құмырсқа

- Бұл сөздер қалай жасалып тұр ?
- Неше түбірден қосарланған ?
Екі түбірдің қосарлануы арқылы жасалған қос сөздерді қосарлама қос сөздер дейміз.

**1.Қайталама қос сөздер.**

Бір түбірдің екі рет қайталануынан жасалған қос сөздер **қайталама қос** **сөздер** деп аталады.

**2.Қосарлама қос сөздер.**

Екі түбірден қосарланып жасалған қос сөзді **қосарлама қос сөз**дейміз.

**Қайталама қос сөздің жасалу жолдары:**

**Қосарлама қос сөздердің құрамы:**

**1.Қосымшасыз түбірдің қайталануы:**

*қамба-қамба (астық), биік-биік (таулар), тау-тау астық, көре-көре көсем болады,сөйлей –сөйлей шешен болады, үйдей-үйдей боп жатыр, алпамсадай-алпамсадай жігіттер.*

**2.Бір сыңары қосымшалы,бір сыңары қосымшасыз түбірлердің қайталануы:**

*көзбе-көз,ауыл-ауылды аралады, өз-өзінен қысылды, жүзбе-жүз көрісті,*

**3.Бір түбірдің әртүрлі қосымша жалғанып қайталануы:**

*аузы-аузына, жөнді-жөнсіз, жылдан –жылға,өзді-өзіне , қолды-қолымен, ерні-ерніне, айтып-айтпай, орынды-орынсыз.*

**4.Сөздің екінші сыңарына м,п дыбыстары қосылып ,қайталанады:** *ет-мет, ол-пұл, шай-пай, жігіт-мігіт, ат-мат, нан-пан*

**5.Еліктеуіш сөздің екінші сыңары кейбір дыбыстық өзгерістерге ұшырап қайталанады:***тарс-тұрс,тасыр-тұсыр, жарқ-жұрқ, сарт-сұрт.*

**6.Түбір сөздің алдынан күшейткіш буынның үстелуі арқылы жасалады:***жап-жарық, әп –әдемі, тап-таза, қап-қара, қып-қызыл.*

**1.Мағынасы бір-біріне жақын сөздер және қарама-қарсы мағыналы сөздер қосарланады:** *құрт-құмырысқа,әке-шеше, ағайын-туыс,үлкен-кіші, іші-сырты, аға-іні,*

**2.Бір сыңары мағыналы ,екінші сыңары мағынасыз сөздер қосарланады:** *келін-кепшік, бала-шаға, киім-кешек, көрші-қолаң, қыз-қырқын,*

**3.Екі сыңары да мағынасыз:***ығы-жығы, оқта-текте, ұмар-жұмар, анда-санда,жапа-тармағай,*

**4.Қоғамдық даму аясында өзгерістер барысында кейінгі кезде қалыптасқан қос сөздер:***Үгіт-насихат, оқу-ағарту, саяси-экономикалық, қазақша-орысша, ғылыми-танымдық, көші-қон*

**ІҮ.Оқулықпен жұмыс.**

**Өзіндік жұмыс -24 .**

1. **Сөйлемдерді оқы. Қос сөздердің астын сыз.**

Пойыз Шиеліге жақындағанда ерлі- зайыпты екеуі жинала бастады. Бұлар бекетке түнгі сағат тоғыз-ондардың шамасында жетуі керек. Қайта-қайта сағаттарына қарап тағатсызданып тұр. Ол өзіне-өзі риза болғандай езу тартты. Басы шым-шытырық сауалға толы. Басының ішінде ескі вагон ары-бері қаңғып жүрген секілді. **Зырқ-зырқ, сарт-сұрт,** **шиқ-шиқ, өзге дыбысты естір емес.** Дабыр – дұбырдан көзін ашып алды. Апыл-ғұпыл бәтеңкесін кие бастады.

**А) Сөйлемдерден қосарлама қос сөздерді ғана теріп жаз.**

**Ә) Қарамен жазылған сөйлемдегі қос сөздерді дара сөздерге айналдырып сөйлем құрастырып жаз.**

1. **Қос сөздердің сыңарын тап.**

Ұл--------- -------------------------- Жолдас

Киім----------- ------------------------- терсек

Екі----------- ---------------------- тәрбие.

1. **Сөйлемдегі қос сөздерді жай сөздерге айналдырып жаз.**

Терезе алдындағы сағат сырт-сырт соғады. Жұрт күбір-күбір сөйлеп , жыбыр-жыбыр қозғала бастады. Келген кісінің аты-жөнін сұрадыңызба?

**V.Сабақты бекіту. Семантикалық картамен жұмыс №1**

|  |  |  |  |  |  |
| --- | --- | --- | --- | --- | --- |
|  |                             | Мағынасы бір-біріне жақын сөздер және қарама-қарсы мағыналы сөздер қосарлануы | Бір сыңары мағыналы ,екінші сыңары мағынасыз сөздер қосарлануы | Екі сыңары да мағынасыз | Қоғамдық даму аясында өзгерістер барысында кейінгі кезде қалыптасқан қос сөздер: |
| 1 | Аға-іні, | + |  |  |  |
| 2 | Бала-шаға, |  | + |  |  |
| 3 | Ығы-жығы,оқта-текте |  |  | + |  |
| 4 | Үгіт-насихат, |  |  |  | + |
| 5 | алыс-жақын | + |  |  |  |
| 6 | Көйлек –көншек |  | + |  |  |
| 7 | Саяси- экономикалық |  |  |  | + |
| 8 | Некен-саяқ |  |  | + |  |
| 9 | Жүн-жұрқа |  | + |  |  |
| 10 | Мәдени-ағарту |  |  |  | + |

**Семантикалық картамен жұмыс №2**

|  |  |  |  |  |  |
| --- | --- | --- | --- | --- | --- |
|  |                             | Мағынасы бір-біріне жақын сөздер және қарама-қарсы мағыналы сөздер қосарлануы | Бір сыңары мағыналы ,екінші сыңары мағынасыз сөздер қосарлануы | Екі сыңары да мағынасыз | Қоғамдық даму аясында өзгерістер барысында кейінгі кезде қалыптасқан қос сөздер: |
| 1 | Құрт-құмырысқа | + |  | + |  |
| 2 | Жапа-тармағай, |  |  |  |  |
| 3 | Көрші-қолаң |  | + |  |  |
| 4 | Азды-көпті | + |  |  |  |
| 5 | Саяси –көпшілік |  |  |  | + |
| 6 | Ығы-жығы |  |  | + |  |
| 7 | Оқта –текте |  |  | + |  |
| 8 | Қысы - жазы |  |  |  |  |
| 9 | Жігіт-желең , |  | + |  |  |
| 10 | Ауыл-аймақ, | + |  |  |  |

Жұптық жұмыс: Логикалық тапсырма .Альфавиттік әріптердің реттік нөмірін пайдаланып теңдігін шығар.

1.К+Ү+Р+Д+Е+Л+І =134

2.Б+І+Р+І+К+К+Е+Н=156

3. Қ+О+С+С+Ө+З=115

4.Қ+А+Й+Т+А+Л+А+М+А=90

5.Қ+О+С+А+Р+Л+А+М+А=118

6.Т+Ү+Б+І+Р=117

7.Т+У+Ы+Н+Д+Ы=85

8.Ж+А+Л+А+Ң=47

9.Ж+А+Й+Ы+Л+М+А=95

10.А+Н+Т+О+Н+И+М=111

11.С+И+Н+О+Н+И+М=121

12. Т+Ұ+Р+А+Қ+Т+Ы=153

13.С+Ө+Й+Л+Е+М=99

14. О+М+О+Н+И+М=104

15. С+Ө+З+Қ+Ұ+Р+А+М+Ы=176

Бағалау : Балаларға смайлик арқылы бағалау.

Үй тапсырмасы :Қосарлама қос сөз . Ереже жаттау.